শাহরিয়ার নাফীস আহমেদ (জন্ম ১ মে, ১৯৮৬) একজন বাংলাদেশী ক্রিকেটার এবং বর্তমানে বাংলাদেশ ক্রিকেট বোর্ডের ক্রিকেট অপারেশন্স ম্যানেজার। বাংলাদেশ দলের উদ্বোধনী ব্যাটসম্যান হিসেবে ২০০৫ সালে তার অভিষেক ঘটে। বাংলাদেশ দলের প্রথম ইংল্যান্ড সফরে তিনি দলভুক্ত হন যদিও তার আগে মাত্র ৫টি প্রথম শ্রেনীর ক্রিকেট খেলার অভিজ্ঞতা ছিল। তার আগে তিনি বাংলাদেশ অনূর্ধ্ব-১৯ ক্রিকেট দলের হয়ে খেলেন। তার প্রথম একদিনের আন্তর্জাতিক ম্যাচের সুযোগ ঘটে ২০০৫ সালে অস্ট্রেলিয়ার বিপক্ষে। সেই ম্যাচে তিনি ৭৫ রান করে ম্যান অব দ্য ম্যাচ নির্বাচিত হন। নাফিস বাংলাদেশ দলের হয়ে সর্বোচ্চ চারটি একদিনের আন্তর্জাতিক শতক করেন যা এখনও বজায় আছে। তার প্রথম টেস্ট শতক অস্ট্রেলিয়ার বিপক্ষে ফতুল্লায় যা বাংলাদেশের টেষ্ট ক্রিকেট ইতিহাসে অন্যন্য দৃষ্টান্ত হয়ে থাকবে। এই টেষ্টের প্রথম দিনে বাংলাদেশ ৩৫৫ রান করে যা প্রথম দিনে বাংলাদেশের সর্বোচ্চ অর্জন।   জীবন  শাহরিয়ার নাফীস ১৯৮৫ সালের ১ মে ঢাকা সেনানিবাসের সিএমএইচ-এ জন্ম গ্রহণ করেন। তার বাবা মহিউদ্দিন আহমেদ একজন অবসরপ্রাপ্ত সেনা কর্মকর্তা। আর মায়ের নাম সালমা আঞ্জুম লতা। তাদের তিন সন্তানের মধ্যে নাফীসই বড়। নাফীসের মেজ ভাই ইফতেখার নাইম আহমেদ একজন ক্রিকেটার। আর ছোট ভাই ছোট ভাই ইখতেদার নাজিফ আহমেদ অনূর্ধ্ব–১৫ বিশ্বকাপে বাংলাদেশ দলের অধিনায়ক ছিলেন।  ১৯৯৬ সালে নাফীস সেন্ট যোসেফ উচ্চ মাধ্যমিক বিদ্যালয়ে সপ্তম শ্রেণীতে ভর্তি হন এবং ২০০১ সালে সেখান থেকে এসএসসি পাস করেন। তারপর তিনি নটর ডেম কলেজে ভর্তি হন এবং ২০০৩ সালে সেখান থেকে ব্যবসায় শিক্ষা বিভাগে এইচএসসি পরীক্ষায় উত্তীর্ণ হন। এরপর নাফীস ঢাকা বিশ্ববিদ্যালয় থেকে উচ্চ শিক্ষা গ্রহণ করেন।  ২০০৫ সালে বিশ্ববিদ্যালয় জীবনে ঈশিতা তাসনিমের সাথে তার পরিচয় হয় এবং পরবর্তীতে তারা বিবাহ বন্ধনে আবদ্ধ হন। নাফীস-ঈশিতা দম্পতির এক ছেলে ও এক মেয়ে আছে। ২০০৭ সালে তাদের বড় ছেলে শাহওয়ার আলী নাফীসের জন্ম হয়। তারপর ২০১৯ সালে তাদের কন্যা সন্তানের জন্ম হয়।   ক্যারিয়ার  শাহরিয়ার নাফিস একজন বাঁহাতি বাংলাদেশী ব্যাটসম্যান। জাতীয় দলের হয়ে তার অভিষেক হয় ২০০৫ এর ইংল্যান্ড ট্যুরে। ২০০৬ এর এপ্রিলে ফতুল্লা স্টেডিয়ামে অস্ট্রেলিয়ার বিপক্ষে তিনি প্রথম টেস্ট সেঞ্চুরির দেখা পান। একই বছর অগাস্টে জিম্বাবুয়ের বিরুদ্ধে তিনি প্রথম ওয়ানডে সেঞ্চুরির সাক্ষাৎ পান। অক্টোবরে ভারতে অনুষ্ঠিত চ্যাম্পিয়ন্স ট্রফিতে তিনি দলের সহ-অধিনায়কের দায়িত্ব পান। এ টুর্নামেন্টেই জিম্বাবুয়ের বিরুদ্ধে তিনি ক্যারিয়ারের দ্বিতীয় সেঞ্চুরিটি করেন। নভেম্বরে জিম্বাবুয়ের বিরুদ্ধে আবারও শতক হাঁকান তিনি। ২০০৮ এর জুনে তিনি ইন্ডিয়ান ক্রিকেট লীগে (আইসিএল) খেলতে ভারত যান। কর্তৃপক্ষের অনুমতি ব্যতিরেকে যাওয়ায় বোর্ড তাকে দশ বছরের জন্য নিষিদ্ধ ঘোষণা করে। সেপ্টেম্বর মাসেই তিনি আইসিএল-এর সাথে সম্পর্কছিন্ন করেন। ফলশ্রুতিতে ২০১০ এর অক্টোবরে নিউজিল্যান্ডের বিরুদ্ধে সিরিজে তিনি আবারও দলে জায়গা পান। দু'ম্যাচে তিনি যথাক্রমে ৩৫ ও ৭৩ রান করেন। দুটোতেই বাংলাদেশ দল জয় পায়। ইনজুরি কাটিয়ে তামিম দলে ফেরায় জিম্বাবুয়ের বিরুদ্ধে সিরিজে নাফিসকে আবারও সাইডবেঞ্চে বসে থাকতে হয়।   পুরস্কার   ২০০৬ - আইসিসি’র বর্ষসেরা উদীয়মান খেলোয়াড়ের জন্য মনোনীত  ২০০৬ - বিসিবি বছরের সেরা ক্রিকেটার  ২০০৬ - বিসিবি বছরের সেরা ব্যাটসম্যান  ২০০৬ - গ্রামীণফোন-প্রথম আলো বর্ষসেরা ক্রীড়াব্যক্তিত্ব   আন্তর্জাতিক সেঞ্চুরি   রান কলামে * চিহ্ন অপরাজিত (not out) নির্দেশ করে   টেস্ট ক্রিকেট সেঞ্চুরি    রান  ম্যাচ  প্রতিপক্ষ  শহর/দেশ  ভেন্যু  সাল ১  ১৩৮  5    ফতুল্লা, বাংলাদেশখান সাহেব ওসমান আলী স্টেডিয়াম ২০০৬  এক দিনের আন্তর্জাতিক সেঞ্চুরি    রান  ম্যাচ  প্রতিপক্ষ  শহর/দেশ  ভেন্যু  সাল ১  ১১৮*  ২২   হারারে, জিম্বাবুয়েহারারে স্পোর্টস ক্লাব  ২০০৬ ২  ১২৩*  ২৮  জয়পুর, ভারতসয়াই মানসিং স্টেডিয়াম ২০০৬ ৩  ১০৫*  ২৯   খুলনা, বাংলাদেশ  শেখ আবু নাসের স্টেডিয়াম  ২০০৬ ৪  ১০৪*  ৪০   St. John's, Antigua  Antigua Recreation Ground  ২০০৭   তথ্যসূত্র    বহিঃসংযোগ   ক্রিকইনফো পরিসংখ্যান  ক্রিকেটআর্কাইভ পরিসংখ্যান  বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:২১শ শতাব্দীর বাংলাদেশী ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:খুলনা টাইগার্সের ক্রিকেটার বিষয়শ্রেণী:ঢাকা থেকে আগত ক্রিকেটার বিষয়শ্রেণী:১৯৮৫-এ জন্ম বিষয়শ্রেণী:ফরচুন বরিশালের ক্রিকেটার বিষয়শ্রেণী:আইসিএল বাংলাদেশ একাদশের ক্রিকেটার বিষয়শ্রেণী:ঢাকা ওয়ারিয়র্সের ক্রিকেটার বিষয়শ্রেণী:মোহামেডান স্পোর্টিং ক্লাবের ক্রিকেটার বিষয়শ্রেণী:আবাহনী লিমিটেডের ক্রিকেটার বিষয়শ্রেণী:শেখ জামাল ধানমণ্ডি ক্লাবের ক্রিকেটার বিষয়শ্রেণী:ব্রাদার্স ইউনিয়নের ক্রিকেটার বিষয়শ্রেণী:বাংলাদেশ পূর্বাঞ্চলের ক্রিকেটার বিষয়শ্রেণী:বাংলাদেশ মধ্যাঞ্চলের ক্রিকেটার বিষয়শ্রেণী:বাংলাদেশ দক্ষিণাঞ্চলের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:রাজশাহী রয়্যালসের ক্রিকেটার বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ